**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2023 թվականի N -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՕԳՈՍՏՈՍԻ 18-Ի N 943-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածները՝ Հայաստանի Հանրապետության կառավարությունը **որոշում է.**

1. Հայաստանի Հանրապետության կառավարության 2015 թվականի օգոստոսի 18-ի «Ռադիոակտիվ աղտոտվածության օջախներում փրկարարական աշխատանքների իրականացման կարգը հաստատելու մասին» N 943-Ն որոշման (այսուհետ՝ Որոշում) մեջ կատարել հետևյալ փոփոխությունները՝

1) Որոշման 2-րդ կետում և Որոշմամբ հաստատված հավելվածի 3-րդ կետի 1-ին ենթակետում «արտակարգ իրավիճակների» բառերը փոխարինել «ներքին գործերի» բառերով:

2) Որոշման 2-րդ կետում և Որոշմամբ հաստատված հավելվածի 3-րդ կետի 9-րդ ենթակետում և 5-րդ կետի 9-րդ ենթակետում «կառավարությանն առընթեր միջուկային անվտանգության կարգավորման պետական կոմիտե» բառերը փոխարինել «միջուկային անվտանգության կարգավորման կոմիտե» բառերով:

3) Որոշմամբ հաստատված հավելվածի՝

ա. 3-րդ կետի 7-րդ ենթակետի և 5-րդ կետի 7-րդ ենթակետի «կառավարությանն առընթեր քաղաքաշինության պետական կոմիտեն» և «կառավարությանն առընթեր քաղաքաշինության պետական կոմիտեի» բառերը համապատասխանաբար փոխարինել «քաղաքաշինության կոմիտեն» և «քաղաքաշինության կոմիտեի» բառերով:

բ. 3-րդ կետի 10-րդ ենթակետից, 5-րդ կետի 10-րդ ենթակետից և 41-րդ կետից հանել «Հայաստանի Հանրապետության կառավարությանն առընթեր» բառերը:

գ. 4-րդ կետում «արտակարգ իրավիճակների նախարարության (այսուհետ՝ ՀՀ ԱԻՆ)» բառերը փոխարինել «ներքին գործերի նախարարության (այսուհետ՝ ՀՀ ՆԳՆ)» բառերով:

դ. 26-րդ կետում «արտակարգ իրավիճակների նախարարության փրկարար ծառայության (այսուհետ` ՀՀ ԱԻՆ ՓԾ)» բառերը փոխարինել «ներքին գործերի նախարարության փրկարար ծառայության (այսուհետ՝ ՀՀ ՆԳՆ ՓԾ)» բառերով:

ե. 45-րդ կետը շարադրել հետևյալ խմբագրությամբ:

 «45. Զուգահեռ ազդանշանները ճառագայթավտանգ օբյեկտի կարգավարի կողմից փոխանցվում է ՀՀ ՆԳՆ ՓԾ-ի մարզային (Երևանի) փրկարարական վարչության ճգնաժամային կառավարման ազգային կենտրոն։ ՀՀ ՆԳՆ ՓԾ-ի մարզային (Երևանի) փրկարարական վարչության օպերատիվ հերթապահը կազմակերպում է մարզային (Երևանի) արտակարգ իրավիճակներում գործող մշտական հանձնաժողովի և տարահանման հանձնաժողովի անդամների ազդարարումը։»։

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

|  |  |
| --- | --- |
| **Հայաստանի Հանրապետության****վարչապետ** | **Ն. Փաշինյան** |
|  Երևան |  |